text: Her er de bedste og dårligste skoler i Syd- og Sønderjylland
  25 marts 2017 kl. 10.29
  Ny analyse viser, hvor gode landets skoler er til at løfte elevernes faglige niveau.  I Syd- og Sønderjylland ligger der skoler i både top og bund.
  Kirstine Seligmanns Skole i Vejle er blandt landets 10 bedste skoler. Mens Gram Efterskole ligger imellem de 15 dårligste.
  Det viser den landsdækkende skolerangliste Berlingske har lavet. Listen er baseret på tænketanken Cepos' nye analyse, der vurderer hvor gode skolerne er til at løfte elevernes faglige karakterer i forhold til det forventede. Forældrenes baggrund er også med i den samlede vurdering.
  På kommunalt plan er det dog Kolding, der er den kommune i Syd- og Sønderjylland, der er bedst til at styrke eleverne, mens skolerne i Fredericia Kommune og Tønder Kommune generelt klarer sig dårligere end forventet.
  Der er alt 1.327 skoler på listen og består af både folkeskoler, privatskoler og efterskoler.
  De tre bedste skoler i Syd- og Sønderjylland: (tallet angiver hvor mange karakterer skolen ligger over det forventede)
  Kirstine Seligmanns Skole +0,9
  Esbjerg Realskole +0,8
  Billundskolen +0,7 
  De tre dårligste skoler i Syd- og Sønderjylland: (talet angiver hvor mange karakterer skolen ligger under det forventede)
  Gram efterskole -1,1
  Kongeådalens efterskole -1
  Bråskovgård Efterskole-1
  